Publicat per Mariona a les 13:14 9 comentaris:\nJa m'he llegit Sempre i amb aquest ja m'he acabat la trilogia d'Els llops de Mercy Falls. Aquest tercer i últim llibre m'ha enganxat tant com el primer, Tremolor (trobo que el segon, Rastre, és el més fluixet) i és, potser, el més intens, doncs Maggie Stiefvater aconsegueix fer-te riure en una pàgina i plorar en la següent amb aquests personatges tan ben caracteritzats, cadascú amb una manera de ser molt diferent però tots es fan estimar.\nNo llegiu a partir d'aquí si us heu començat la saga, perquè possiblement us esguerraria la continuació!\nA Sempre hi parlen la Grace (aquí ja de vegades com a lloba, altres com a humana); en Sam; la Isabel; en Cole i fins i tot el primer capítol el narra la Shelby, que seria un dels personatges "dolents" de la història sense destacar massa, però fa que el llibre comenci amb un assassinat a càrrec d'ella que més tard en la història és important.\nEn Sam és acusat per la desaparició de la Grace (que va fugir de casa) i l'Olivia, els últims “fitxatges” de la manada de llops. Tothom pensa que és un assassí i que les ha segrestat, però ell pobre prou feina té en buscar la Grace quan es torna lloba perquè no es perdi pel bosc. Perquè de l'Olivia, no se'n sap res des de fa temps.\nEl fet que el vegin com un criminal el fa patir molt i al llarg de la història es veu la majoria del temps un Sam preocupat. Tothom l'interroga: la policia, els pares de la seva nòvia (que encara no reconeixen que s'han portat fatal amb ell i amb la seva filla)... penso que en aquesta novel·la l'autora ha fet constar de les relacions que tenen cada personatge amb la seva família, i això també és interessant de veure perquè es veu que ningú ha estat còmode a casa seva.\nLa Grace encara està inestable (ara és humana i al cap de dos minuts torna a ser animal) quan en Tom Culpeper, el pare de la Isabel, ha organitzat una cruel cacera aèria per eliminar la manada de llops que ell pensa que es van matar al seu fill. Però els tiradors no saben que en realitat estaran matant persones i és massa arriscat confessar el secret dels homes-llop a tot el poble. Per això en Sam, la Grace, la Isabel i en Cole, amb l'ajuda de l'agent Koenig, que ho ha descobert tot, han ideat un pla per evacuar els llops del bosc dels Límits i salvar-los. No saben si sortirà bé, però és l'únic que poden fer.\nÉs un final de saga i queda tot ben lligat, i només puc dir que, després de patir batalles, discussions, descobrir secrets amagats, morts (perquè en aquest llibre n'hi ha un parell que...), etc. tots els personatges acaben més o menys contents.\nI jo més que contenta d'haver-me llegit aquests llibres!\nPublicat per Mariona a les 19:43 5 comentaris:\nPublicat per Mariona a les 16:37 5 comentaris:\nTremolor de Maggie Stiefvater és el primer llibre d'una trilogia: Els llops de Mercy Falls.\nLa Grace (la protagonista del llibre) és una noia que fa sis anys, quan en tenia onze, va estar a punt de ser devorada per una llopada. Misteriosament, un llop amb uns ulls grocs fascinants la va salvar i la va tornar a casa seva, prop del bosc dels Límits. Des de llavors, cada hivern la nena surt al jardí i es miren amb el mateix llop.\nAquest any, però, a l'estiu ha conegut un noi. En Sam, un noi amb ulls grocs.\nEn Sam i la Grace s'estimen, no és un amor impossible com passa en moltes altres novel·les, però ells han d'aconseguir estar junts durant el màxim temps possible, doncs saben que quan arribi el fred en Sam es tornarà a convertir en llop per passar tot l'hivern. Cap dels dos ho vol, per això faran l'impossible perquè el Sam continuï sent humà.\nArran de la seva relació amb l'home-llop, la Grace descobrirà els secrets sobre la llopada i la vida humana que duia cada membre abans de transformar-se. Sabrà que hi ha llops que no són tan pacífics com el seu, sobretot en Jack, un noi que fa poc l'han mossegat i que abans anava al seu institut; i la Shelby, una lloba que està gelosa perquè en Sam i la Grace estan junts.\nÉs una història bàsicament d'amor que et fa riure en alguns moments i plorar en d'altres i que enganxa moltíssim. Cap als últims capítols ja no tant com quan el comences, però està igualment molt ben escrit. Acaba amb un final preciós.\nLa Grace és bona estudiant, amb dues amigues que són importants en la història, la Rachel i l'Olivia (aquesta sobretot), però té uns pares que passen força d'ella, per això pot fàcilment instal·lar en Sam humà a viure a la seva habitació.\nLa història la narren entre en Sam i la Grace, es van alternant. Amb altres llibres això m'ha desorientat una mica i no sabia qui parlava, però amb aquest és fàcil.\nA mi aquest primer llibre m'ha encantat. No li trauria ni afegiria res. Diuen que el segon, Rastre, no és tan bo. Ja me l'he començat i tot i que porto poquet, si enganxa tant com l'anterior aviat en podré fer la ressenya!\nPublicat per Mariona a les 9:51 7 comentaris:\nPublicat per Mariona a les 9:45 4 comentaris:\nEditorial: La Galera, 2012. Col·lecció Grumets\nNúm. Pàgs.: 191\nAquest llibre és de la col·lecció d'El club de la cistella, escrita per Àngel Burgas. Representa que per la colla protagonista és el tercer trimestre de primer d'ESO.\nAbans que s'acabi el curs, la Martina vol reunir una altra vegada el club de la cistella, doncs després de les vacances de Setmana Santa estan més dispersats que mai. Intenta trobar problemes que puguin solucionar, i n'acaba trobant alguns que impliquen als membres del grup. Per exemple, sospita que l'Àlex, que sempre ha estat amic seu, ha establert de sobte una relació més que amistosa amb l'Enric Mitjà, a qui sempre ha odiat, i també descobreix que han segrestat a una companya seva.\nA més a més, la Martina està molt preocupada per un problema personal.\nEls nens protagonistes són els mateixos que en els dos llibres anteriors, però també apareixen alguns "nous fitxatges" al club.\nCom els llibres anteriors tracta valors com l'amistat o l'amor, i es llegeix molt ràpid perquè té una trama senzilla, divertida i fresca.\nSi us han agradat els altres llibres d'aquesta col·lecció aquest no us decebrà gens, al contrari, a mi potser és el que m'ha agradat més.\nPublicat per Mariona a les 16:22 6 comentaris:\nEditorial: La Magrana, 2004\nNúm. Pàgs.: 336\nUn llibre de Mark Haddon.\nChristopher Boone és autista, té quinze anys i viu amb el seu pare a Swindon un poble anglès, perquè la seva mare va morir fa dos anys (o això és el que li han dit...).\nUna nit, com és habitual, surt al carrer a passejar i veu que el gos de la seva veïna la senyora Shears jeu al jardí, mort, amb una forca clavada.\nDecideix investigar qui és l'assassí del pobre animal i arrel d'això descobrirà un secret sobre els seus pares que, per voler-lo protegir i que no estigués trist, mai no li van dir.\nEl llibre representa que l'escriu el protagonista (està en primera persona) per explicar els fets. Ell mateix diu que "és un llibre de misteri amb un assassinat", ens explica que li agraden moltíssim les matemàtiques (amb aquesta excusa l'autor introdueix alguns problemes i enigmes d'enginy al mig de la història), que odia el color marró i el groc, que sempre diu la veritat i que no pot parlar amb desconeguts. Per això se'ns mostra aquesta manera tan peculiar de veure el món que té aquest nen, les seves il·lusions, com ara arribar a ser astronauta i estudiar matemàtiques en una universitat i les seves febleses que a vegades el posaran en problemes.\nM'ha semblat un llibre molt tendre, d'aquells que llegeixes en un parell de dies (si estàs de vacances!).\nPublicat per Mariona a les 10:51 4 comentaris:\nL'adorada Jenna Fox és una novel·la de Mary E. Pearson, lleugera i entretinguda per passar el temps. Hi ha algunes parts que es fan complicades d'entendre, doncs la protagonista barreja els seus pensaments i records amb la realitat, i això et desorienta. Però el llibre enganxa fins al final, bàsicament perquè el desenllaç es concentra en les últimes pàgines del llibre.\nLa Jenna es desperta un any després d'haver estat en coma a causa d'un accident de cotxe. Contra tot pronòstic, ha sobreviscut miraculosament, però no recorda res de la seva vida abans de la catàstrofe. Es troba que ara viu en un mas a Califòrnia, lluny de Boston, on havia passat els seus setze anys, amb la seva mare i la Lily, la seva àvia. El seu pare s'ha hagut de quedar a Boston per mantenir la seva feina com a metge, però les va visitant.\nTambé ha d'anar a una escola especial, on coneix l'Allys, una noia que té pròtesis a les cames i als braços; l'Ethan, del qual s'enamora; en Gabriel, un altre noi que no té massa importància al llarg de la història; i en Dane, una mica boig i que vol que la Jenna només es fixi en ell. A part d'aquests companys seus i el senyor Bender, un veí que es fa amic d'ella, no hi ha més personatges rellevants.\nLa protagonista veu que la seva família li amaga alguna cosa i evita preguntes sobre l'accident. Un dia es fa un tall a la mà i descobreix la veritable composició del seu cos, que la trasbalsa, i pensa que potser és el motiu pel qual segueix amb vida.\nTot i que no és una gran obra literària, la història és molt maca.\nPublicat per Mariona a les 11:43 1 comentari:\nPublicat per Mariona a les 20:56 7 comentaris:\nEditorial: Club Editor Jove, 2005\nNúm. Pàg: 252\nA tercer de primària vaig haver de fer un treball que consistia en explicar la biografia d'una persona important i a mi em va tocar Mercè Rodoreda. Recordo que vaig parlar bastant de La plaça del diamant, dient que era la seva obra més reconeguda, i ara em fa gràcia haver-me llegit el llibre.\nM'esperava una trama diferent, potser més complexa, però no millor. L'autora té un fa servir l'escriptura parlada per escriure, i això ha fet que la narració em semblés molt natural i fàcil de llegir. S'explica amb senzillesa però parant atenció a petits detalls alguns dels quals acaben adquirint molta importància al llarg de la història.\nEl llibre narra el gir que fa la vida de la Natàlia, una noia innocent que viu a Barcelona, quan coneix en Quimet en un ball de festa major a la plaça del Diamant. Aquest li canvia el nom pel de "Colometa", es casa amb ella a la que pot i se'n van a viure en un pis que ell omplirà de coloms (d'aquí ve el nom de la seva dona). Tindran un fill (Antoni) i una filla (Rita) i viuran una república i una guerra.\nI la Natàlia-Colometa que s'ho mira, impotent, doncs la protagonista al principi està una mica perduda i és una mica paradeta, sota el caràcter masclista, dominant i presumptuós d'en Quimet. I ella pateix, pateix perquè el seu marit ha d'anar a lluitar a la guerra, pateix per la supervivència dels seus fills i per la seva i perquè té la casa plena de coloms, fins que no pot més i es comença a rebelar.\nPenso que el "missatge" de la novel·la és fer-nos veure l'evolució d'una noia com la Colometa pel fet de viure en un context com és el de la postguerra amb una societat per la qual ella és invisible al principi.\nTot i que hi ha situacions que fan posar la pell de gallina, trobo que hi ha escenes amb tocs d'humor, sobretot algunes d'en Quimet. A vegades el fa semblar graciós i tot, i sort, perquè si no seria un home insuportable.\nPerò al cap i a la fi, tots els personatges es fan estimar.\nAcabo recomanant aquesta "obra mestra de la literatura catalana"!\nPublicat per Mariona a les 21:11 1 comentari:\nPublicat per Mariona a les 21:29 5 comentaris:


El blog d'en Pere Nieto: "Malgrat tot, la política"\n"Malgrat tot, la política"\nCom ja sabeu una de les meves “obsessions” a l’hora d’escriure al blog és el tema de recuperar la política com a eix per tal de superar els nostres problemes i avançar com a societat. Quan escric sobre això hi ha gent que es planteja que estic parlant tan sols dels partits polítics, i no és cert. És evident que jo aposto per la via dels partits, en concret pel projecte d’ICV, però també tinc clar que la política, per sort, va més enllà dels partits. Des de moltes altres línies de treball es pot ajudar a transformar la nostra societat i això és política. Un dels errors que crec que en general hem comès des dels partits i des de les institucions és tenir una actitud d’assumir una prepotència de “gran pare” que ens resol tots els problemes. Hem fet creure a tothom que des de les administracions ho podíem resoldre tot, hem promès de tot i ara ens trobem que això ha suposat també una desmobilització. Davant d’un conflicte sempre apareix la responsabilitat pública, però no sempre públic vol dir administració.\nCal saber trobar vies per tal de recuperar la política com a compromís personal i social i he trobat una editorial a la revista l'Agulla que va en aquest sentit i que us volia recomanar i que espero que llegiu per Internet. La revista l’Agulla, d’inspiració cristiana, és una bona eina de reflexió i debat, modesta però eficaç. Com a exemple una perla de la contraportada, una frase de Juan de Iriarte al segle XVIII “El senyor Juan de Robres/con caridad sin igual/hizo este santo hospital/pero antes hizo a los pobres”, un magnífic exemple del que sovint l’Església ha entès per caritat.\nPerò torno a l’editorial, el títol ja ho explica gairebé tot: “Malgrat tot, la política”. O no és política defensar l’escola pública, la fi de la crueltat amb els animals o impulsar consultes populars sobre la independència? O no és política la participació a les entitats, el consum responsable o els editorials conjunts dels diaris? I aquest és un dels elements claus de la reflexió editorial. No podem quedar-nos en el suport puntual a un tema concret, a una ONG o a una campanya. Desertar de la política “pot afavorir l’afebliment encara més gran de la democràcia i de l’estat del benestar, un afebliment que beneficia clarament els més poderosos, els quals no semblen pas desencisats ni disposats a tirar la tovallola”. Una bona reflexió des del meu punt de vista.\nPublicat per Pere Nieto a 18:47\n7 de gener de 2010 a les 21:50


Puig creu que les paraules del cunyat de Barberá "formen part de la violència de gènere"\nPublicat 11/02/2016 12:55CET\nVALÈNCIA, 11 febr. (EUROPA PRESS) -\nEl president de la Generalitat valenciana, Ximo Puig, ha apuntat aquest dijous a la sessió de control a les Corts de València que les paraules del cunyat de l'exalcaldessa de València Rita Barberá, José María Corbín, "formen part de la violència de gènere, d'aquesta cultura masclista" que "cal trencar".\nAixí s'ha pronunciat en resposta a la pregunta de Podem sobre l'atenció coordinada amb els ajuntaments en matèria de violència de gènere. Sobre aquesta qüestió, ha dit que "hi ha una qüestió de cultura d'aquesta societat que ara mateix és la que més ens llasta" i ha posat com a exemple que "dimecres vam sentir un advocat de la burgesia valenciana dir que si la seva dona hagués pagat mil euros a un partit li hagués donat bufetades".\n"Això forma part de la violència de gènere, d'aquesta cultura masclista de la qual desgraciadament cap es deslliura; hi ha hagut una cultura dominant masclista en aquesta societat, aquest és el problema real que tenim: trencar la cultura hegemònica masclista".\nA més, ha incidit que la violència masclista és el problema que "més ens hauria d'ocupar, que més ens angoixa" i ha destacat que el Consell ha augmentat el pressupost per tractar aquesta qüestió, tot i que continua sent "molt insuficient, certament", ha admès, per recalcar que la lluita contra la violència de gènere és un punt "fonamental" de l'Acord del Botànic que es complirà i ha destacat que existeix a les Corts valencianes una comissió d'estudi sobre aquesta qüestió per veure "com abordar directament" aquesta xacra.\nEl portaveu de Podem, Antonio Montiel, ha preguntat al president per les mesures que existeixen per considerar com a prioritària l'atenció coordinada a la violència masclista després de constatar el dèficit de mitjans que tenen molts municipis en aquesta matèria. Ha recalcat que una de cada quatre morts violentes a la Comunitat valenciana té com a causa la violència de gènere i ha ressaltat, en aquest sentit, que hi ha "un greu problema com a societat".\nDesprés de la reforma de la llei de règim local aprovada pel PP, i el decret posterior del Consell per posposar la translació de les competències en matèria de serveis socials dels ajuntaments a la Generalitat valenciana, Montiel ha demanat al Consell que no es desmantellin els serveis socials municipals i ha posat en dubte que cada diputació "es llanci pel seu compte" a combatre la violència de gènere.\nPuig ha assegurat que el Consell aprovarà pròximament diversos decrets per coordinar l'activitat de les diputacions en diferents àrees, inclosa aquesta, i ha posat en valor iniciatives com la xarxa d'ajuntaments impulsada per l'Ajuntament de València per aconseguir espais lliures de violència de gènere.\nPer la seva banda, la vicepresidenta s'ha referit al centre per a dones del carrer Nàquera de València, que es troba tancat des de fa temps, i ha assegurat que la infraestructura "està bé" però "no és només obrir la porta" perquè cal destinar personal, tot i que ha confiat que pugui obrir-se a la primavera, que segons ha advertit "s'allarga fins al juny".


Els músics es rebel·len contra la SGAE i plantegen treure els seus repertoris\nEls músics es rebel·len contra la SGAE i amenacen de retirar els seus repertoris\nLa potent plataforma que es va presentar per regenerar l'entitat retira les seves candidatures\nAvisa que no reconeixerà els resultats de les eleccions convocades per al 26 d'octubre\nBarcelona - Dimecres, 10/10/2018 | Actualitzat el 11/10/2018 a les 21:28 CEST\nC JAVIER ROSA\n"Anunciem la retirada de les nostres candidatures" als comicis electorals del 26 d’octubre "i no reconeixem la validesa de la convocatòria ni n’acceptarem els resultats". Així dona per conclosa la seva participació en les eleccions a la junta directiva de la Societat General d’Autors Espanyols (SGAE) la plataforma que es va presentar per regenerar l’entitat de gestió de drets d’autor. Kiko Veneno, Jorge Martínez de Los Ilegales, Jota de Los Planetas, Rosa León, Amaro Ferreiro i fins a 15 dels 16 músics que es presentaven units en representació de bona part del gremi diuen prou. I llancen un altre envit: “Si a final d’any" el Govern no ha intervingut l’entitat i tutela unes eleccions amb garanties democràtiques, recomanen a tots els autors "retirar el repertori de la SGAE".\nKiko Veneno, Jorge Martínez de Los Ilegales, Jota de Los planetas y Álvaro Urquijo de Los Secretos són alguns dels integrants de la plataforma\nL’objectiu inicial d’aquesta candidatura que també integren Sole Giménez (ex-Presuntos Implicados), Álvaro Urquijo (Los Secretos) i José María Guzmán (de Solera) era regenerar la SGAE des de dins, però davant de la impossibilitat de presentar-se a uns comicis en els quals el vot electrònic permetés participar al major nombre possible de socis (amb la qual cosa, presumiblement, haurien ocupat la majoria de llocs de l’escola de petit dret, el de músics), el nou pas serà buidar la SGAE. Les multinacionals van anunciar al juliol la retirada del seu catàleg internacional, mesura que s’hauria de fer efectiva al gener. Si, pressionats pels autors estatals, fan el mateix amb el catàleg nacional, la SGAE quedarà en quadre.\nL’entitat va comunicar el 19 de setembre la impossibilitat legal d’habilitar el sistema de vot electrònic. Una setmana després, el Ministeri de Cultura instava la SGAE a constituir en un marge de tres mesos "una junta directiva de l’entitat de gestió a través d’un procediment que garanteixi el respecte de tots els drets reconeguts als seus membres", un apercebiment en el qual s’especificava textualment que "els membres de la SGAE tenen dret a votar electrònicament". Ja només falten dues setmanes per a les eleccions i ningú sap què pot passar.\nFugida en massa\nBuidar la SGAE seria un procés complicat, ja que implicaria la creació a curt o mitjà termini d’una altra entitat de gestió paral·lela. És un horitzó que ja està sobre la taula, igual que l’opció de traslladar tots els catàlegs d’artistes nacionals a entitats de gestió estrangeres. "Fa anys que esperem solucionar aquest problema, però tot té un límit perquè estem parlant de la nostra manutenció. La classe mitjana dels músics espanyols ja no pot suportar més el pes d’una desviació en els repartiments", exposa Patacho Recio (fundador de Glutamato Ye-Yé). Però aquesta retirada ja condicionaria la negociació dels usuaris que paguen a la SGAE, ja que sense artistes internacionals ni nacionals de renom, a molts no els sortiria a compte tributar a l’entitat. I si la fugida en massa de repertoris la segueix una baixada en massa d’ingressos, fins i tot la famosa roda es desinflaria.\n"Arribats a aquest cas extrem, tot dependria de les facilitats que donés el Govern per crear aquesta entitat de gestió", apunta el portaveu dels autors de la candidatura retirada. Crear una altra entitat "no seria més costós en termes econòmics, però sí més laboriós", calcula Patacho. "Més costós en termes econòmics que regenerar la SGAE no hi ha res", diu.\nLa retirada de 15 dels 16 candidats ha causat ja un efecte dòmino. En el mateix comunicat, es convida al màxim nombre de candidats a retirar-se i a la resta de socis a no anar a votar. A falta del que passi el dia 26, en poques hores una desena de candidats més, tant autors com petites editorials, han anunciat la seva retirada. Res d’això impediria que es realitzessin els comicis perquè la candidatura continuista presenta prou noms per cobrir els 16 llocs, però la intenció amb aquesta retirada massiva és deixar en evidència que els candidats que es presentin a les eleccions són còmplices d’una manera o una altra de les múltiples irregularitats que ja estan en vies de judici. "No dic que tots els que es presentin pertanyin a la roda, però tota roda necessita un eix que la faci girar", aclareix Patacho. I tot i així, en l’escola d’editorials sí que quedaran cadires vacants, una cosa insòlita en la història de l’entitat.\n"Tenim la guineu vigilant el galliner", afirma Jorge 'Ilegal’ de forma molt gràfica. "Algú vol estar assegut a sobre de les catifes perquè si s’aixequen es descobriran moltes coses. Estratègicament, que entri aire fresc pot ser molt perillós per a molts individus que han estat saquejant el que és dels autors", assegura. I davant de la impossibilitat d’entrar al galliner per caçar la guineu, s’ha optat per la retirada. El següent pas, si tot continua igual, és emportar-se les gallines i els ous.


El Món | Trump ja és president dels Estats Units | Món\nTrump ja és president dels Estats Units\n"Transferim el poder de Washington a tots vosaltres, al poble", ha dit en el seu primer discurs com a president\nperRedacció/Agències 20/01/2017 17:30\nDonald i Melania Trump | Reuters\nDonald Trump ja és president dels Estats Units d'Amèrica. Sense etiquetes ni matisos. El president número 45 ha jurat el càrrec aquest divendres 20 de gener, com és tradició des de 1789, amb la mà esquerra sobre la Bíblia i jurant lleialtat a la Constitució. "Jo, Donald John Trump, juro solemnement que exerciré fidelment el càrrec de president dels Estats Units i, fins al límit de la meva capacitat, preservaré, protegiré i defensaré la Constitució dels Estats Units", ha dit.\nEl líder republicà ha pres possessió davant de centenars de milers de persones, entre les quals hi havia Barack i Michelle Obama, i Hillary Clinton, que va ser la seva rival demòcrata. La cerimònia d'investidura de Trump no ha estat exempta de polèmica. Més de 60 congressistes demòcrates l'han boicotejat i s'han registrat petits aldarulls a Washington.\nDesprés de jurar el càrrec, Trump ha fet el seu primer discurs com a president. Un discurs que ha començat amb un to conciliador, donant les gràcies als Obama, però que d'immediat ha canviat de to: "Transferim el poder de Washington a tots vosaltres, al poble", ha dit el president, orgullós. "Aquest és el vostre moment, us pertany a vosaltres, a tothom que ens està veient arreu d'Amèrica. Aquest dia serà recordat perquè la nostra gent va tornar a dirigir aquest país", ha afegit.\nEn el seu discurs, Trump ha carregat contra l’establishment polític de la capital nord-americana, que seia, precisament, darrere seu. “L’establishment es protegia a sí mateix, però no als ciutadans del nostre país”, ha criticat. “Les seves victòries no eren les vostres victòries”, ha afegit, remarcant que tot “canvia aquí, i ara”. “Aquest moment és el vostre moment”, ha dit a la multitud que l’escoltava.\n“Ja no acceptarem polítics que només parlen i no actuen, que estan constantment queixant-se però que no fan res. L’hora de les paraules buides s’ha acabat. Ha arribat l’hora de l’acció”, ha avisat.\nEl nou president dels Estats Units ha deixat clar que pensa prioritzar l’economia americana, i ha promès una gran inversió en infraestructures per construir tot tipus d’instal·lacions, des d’aeroports fins a autopistes. Trump ha criticat que les anteriors administracions hagin gastat “milions de dòlars a l’estranger” quan les infraestructures americanes “han caigut en decadència”. “Hem fet rics altres països mentre la nostra riquesa, la nostra força i la confiança del nostre país ha desaparegut”, ha lamentat.\n“Amèrica anirà primer”, ha sentenciant, prometent “reconstruir” el país “amb mans americanes i feines americanes”. “Qualsevol decisió es prendrà per beneficiar els treballadors americans”, ha dit, criticant les fàbriques que es van deslocalitzar “sense pensar en els milions de treballadors que deixaven enrere”. Segons ell, el nou lema ha de ser “comprar americà i contractar americà”.\nEls Obama reben els Trump a la Casa Blanca\nEl president sortint dels Estats Units i la primera dama, Barack i Michelle Obama, han rebut els seus successors, Donald i Melania Trump, a la Casa Blanca com a part del protocol que precedeix a la presa de possessió.\nEls Obama han rebut els Trump en l'escalinata de la Casa Blanca, on s'han saludat, amb una abraçada, en el cas de les dones. Melania, vestida amb un vestit jaqueta i faldilla de color blau clar signat per Ralph Lauren a l'estil Jackie Kennedy, ha lliurat a Michelle una caixa de l'exclusiva joieria Tiffany's.\nEls dos matrimonis han pres el te acompanyats del vicepresident sortint, Joe Biden, i de qui el relleva en el càrrec, Mike Pence, així com dels líders demòcrates i republicans del Congrés, tots acompanyats per les seves parelles.\nPoc abans de l'arribada dels nous llogaters de la Casa Blanca, Obama ha deixat a la taula del Despatx Oval una carta dirigida a Trump, seguint la tradició, segons la qual cosa cada president s'acomiada del càrrec amb consells per al seu successor.\nLa retransmissió del C33 és d'escàndol, era previsible que seria d'escàndol i també és previsible que no generarà cap escàndol sinó que gairebé tothom ho trobarà normal.\nTotes les dones dels caps d'estat han de ser tan primes? És un mal exemple per a les noies anorèxiques. Semblen Barbis, i diuen que les joguines no influencien. Quin món! I també un pare/avi en un dia així no ha de fer cap festa als fills o néts: que poc va somriure aquell vailet que sols tenia feina a no xocar. El pare no li deia res, la mare un cop. Són freds oi?\nSí, sí... Ben bona que està la dona del Trump!


Notícies - Sant Cugat, capital acadèmica de l'Antiguitat tardana\nSant Cugat, capital acadèmica de l'Antiguitat tardana\nel 1/oct/09 Marc Sala Cultura PDF\nAclarir les parts fosques del període entre els segles V i VIII és l'objectiu amb el qual ha arrencat aquest dijous a Sant Cugat el congrés 'Contextos funeraris a la Mediterrània nord-occidental'. Segons els experts, es tracta d'un període poc conegut, sobretot a Sant Cugat on, tot i les evidències materials, no s'ha fet un estudi que doni un contingut històric a les restes arqueològiques trobades. El congrés, on intervindran ponents de diferents universitats europees, reuneix arqueologia i món acadèmic a Sant Cugat fins aquest dissabte.\nAquest dijous s'ha inaugurat el congrés organitzat per l'Associació per la Recerca, l'Estudi i la Difusió en Antiguitat Tardana (AREDAT) en col·laboració del Grup d'Estudis Locals (GEL) i l'Ajuntament. Aquesta primera jornada serveix per establir els plantejaments metodològics per centrar el debat en les següents sessions.\nEl vicepresident de l'associació AREDAT, Joan Pinar, explica el plantejament d'aquestes xerrades.\nTall incrustat: Joan Pinar\nUnir el món acadèmic amb qui està dia a dia sobre el terreny. Són òptiques diferents però complementàries.\nAquest divendres s'abordaran les necròpolis en l'aspecte purament material, és a dir, les restes materials, l'arquitectura i la implantació geogràfica. Dissabte es tanca la trobada amb l'anàlisi, caracterització i cronologia de les necròpolis segons recerques i excavacions recents.\nEl president del Grup d'Estudis Local, Domènec Miquel, considera que la trobada pot ser molt útil per conèixer més la història de la ciutat.\nÉs un període ric en restes materials però tenim uns buits històrics que cal explicar.\nEl tinent d'alcalde de Cultura, Xavier Escura, que ha participat a la inauguració, ha destacat el valor d'una reunió d'especialistes com aquesta, tot i que no arribi al gran públic.\nÉs un congrés especialitzat emb experts en la matèria. També apostem per aquest tipus d'actes minoritaris però importants.\nEl congrés, estructurat en tres dies, es desenvoluparà a la Casa de Cultura.\nLa Casa de Cultura acull el congrés


4 maneres de romàntic amb el teu home - Cites Amb Dones\n4 maneres de romàntic amb el teu home\nTots els homes coneixen les regles bàsiques per relacionar-se amb la seva dama. Flors, bombons, reflexió, notes d’amor, sopar a les espelmes i la llista continua. Bàsicament, els homes poden relacionar-se amb una dona tractant-la com una dona. Però quines són les regles o mètodes que podeu utilitzar per aportar una mica romanç a la seva vida?\n1. No el romanceu de la mateixa manera.\nLa forma d’enamorar-se d’un home és no tractar-lo com una dona. Heu d’apel·lar als seus instints virils. És possible que us agradi molt aconseguir flors i un telegrama cantant a la feina del vostre gran tros d’amor, però això no és el que vol un home. Si voleu que se senti al seu escriptori amb calces i llapis de llavis de color rosa, endavant i envieu-li una dotzena de roses i un poema d’amor a la feina.\nPot apreciar el pensament, però hi ha moltes possibilitats que els altres nois del despatx tinguin una mentalitat de setè grau i el burlin sense pietat. Però, fins i tot si tothom creu que és fantàstic, recordeu que és un home pràctic. Li encanta regalar-te flors, joies i dolços, però aquestes coses semblen per a ell una pèrdua de diners.\non trobar 4 trèvols de fulla\nUn bon rellotge, polsera o anell d’or amb el vostre nom gravat és tot el que necessita per recordar-vos. Probablement no vulgui un munt de joies que es quedin a casa al calaix de la seva còmoda la major part del temps. Les flors moriran i acabaran a les escombraries. Envieu-li un conjunt de claus mètriques lligades en un bonic arc o Mass Effect 3 per a la seva Xbox amb una targeta segellada i les promeses d’alguns grans acció de la vida real després del videojoc. Ara hi ha un bon ús d’efectiu que l’escalfarà.\n2. Utilitzeu les armes secretes.\nMoltes dones no tenen ni idea de com de intoxicar un sol toc de la seva pell llisa i sedosa pot ser per a un home. Quan torni a casa, posa’t la mà a la galta quan tu fes-li un petó . Quan s’asseu, entregueu-li el diari o la revista, traieu-vos les sabates i fregueu-vos una estona el coll i les espatlles. A més, assegureu-vos de preguntar-li sobre el seu dia. No revelarà molt, però feu-li saber quant aprecieu el seu treball dur.\nSi està a la seva cadira preferida, agafeu-li la mà i conduïu-lo al sofà o al seient d’amor, on podreu agafar una mica amb el cap a l’espatlla. Assegureu-vos que heu posat només un toc lleuger del seu aroma preferit. Desmarqueu un dels botons de la camisa i acariceu-li el pit nu durant una estona. Tots els petits tocs que no sempre li agradaran, ell els agrairà molt. I, sens dubte, el posaran d’ànim romàntic. Doneu-li un toc 'privat' si us animeu, però assegureu-vos que esteu disposat a cobrar aquest xec més tard, o potser ara mateix.\n“Les flors poden fer-vos feble als genolls, però cal\nfes alguna cosa que faci que el teu home se senti fort ”.\n3. Complimenti les seves habilitats.\nA les dones els encanta que un home els digui que són boniques. Dir a un home que és guapo no tindrà el mateix efecte. Igual que amb els petits regals reflexius, els homes prosperen en coses més pràctiques. És millor felicitar-lo pel dur treball que va suportar per aconseguir aquells abdominals difícils que felicitar-lo pel bon aspecte que té el seu paquet de sis.\nAquesta petita pressa que s’obté quan elogia la seva bellesa és la que sent quan li felicita per la rapidesa amb la qual va arreglar les portes de l’armari sota la pica, com va ajudar el seu fill a entendre la seva tasca de matemàtiques o la manera com va aconseguir els nens. alimentat i fora de l’escola quan havies de marxar a la feina aviat.\nEls homes s’han de sentir necessaris i competents. Anomeneu-ho ego masculí si voleu, però recordeu el vostre aniversari amb flors i sopar alguna cosa més que jugar al vostre ego femení? No hi ha res dolent en fer que un home se senti bé amb ell mateix. El noranta per cent de la seva imatge pròpia prové de vosaltres.\nen la gran migració dels afroamericans\nL’àvia sabia que el camí cap al cor d’un home passava per l’estómac i això encara és cert avui en dia. Un home ho trobarà molt romàntic si el cuineu i el tracteu com un rei durant un temps. O simplement, porteu els seus bistecs preferits perquè cuini a la graella i prengueu una mica de vi i música. (És millor que feu l’amanida vosaltres mateixos.)\nUna panxa plena de vedella, una mica de relaxació o un viatge a la banyera d'hidromassatge i una copa de vi poden ser un preludi del millor sexe que heu tingut mai. És cert. De debò.\nEl més important per recordar quan vols fer alguna cosa romàntic per al teu noi és tractar-lo com un home i actuar com una dona. Les flors poden fer-te feble als genolls, però has de fer alguna cosa que faci que el teu home se senti fort.\nEll és el oposat de tu de moltes maneres. La seva suavitat i necessitat el faran sentir fort i necessari. Ell vol joies per a tu, però coses útils per a ell. Vol que el facis sentir com el magnífic heroi d’una novel·la romàntica i vol que siguis la justa donzella que tremola al seu toc.\nUna mica hokey? També ho són els bombons en forma de cor i els poemes d’amor.\nllocs de cites totalment gratuïts i sense registre\nper què es diu pollastre brotjat?\nrelat dels nadius americans sobre la batalla de Little Bighorn\nquin home no va participar en la compra de la louisiana\nquin percentatge de brossa es pot cremar com a combustible


Xiclets anticàries Xilitol Sabor Menta - Miradent - 30 unitats\n> Herbolari>Caramels>Xiclets anticàries Xilitol Sabor Menta - Miradent - 30 unitats\nXiclets anticàries Xilitol gust Menta, Presentat en tub de 30 xiclets. Producte Vegano.\nEl Xilitol és un sucre natural que redueix el creixement de bacteris que provoquen càries.\nEls Xiclets Xilitol, estan endolcits amb Xilitol 100% natural. Prevenen la càries dental, remineralitza l'esmalt i retarda la formació de placa.\nIngredients: Edulcorant Xilitol, goma base, saboritzant, humectant: glicerina, agent espessidor: goma aràbiga, emulsificant: lecitina de soja, agent colorant: diòxid de titani, agent de recobriment: cera carnauba. El consum excessiu pot produir efecte laxant.\nRedueix el creixement de bacteris que provoquen càries.\nEl Xilitol és 100% natural i apte per a diabètics\nNo contenen aspartam\nEstem aconseguint un producte cada vegada més natural, no només perquè es utlice xylitol 100% natural i sigui un producte elaborat SENSE GLUTEN, SENSE ASPARTAM, SENSE LACTOSA I SENSE SORBITOL sinó perquè ara s'ha substituït la cera d'abella per cera de carnauba.\nPresentació: Envàs de 30 grams (30 xiclets)\n¿Que el xylitol és un edulcorant natural que es troba en moltes fruites i verdures ?, que té el mateix poder endolcidor que qualsevol altre sucre, però amb un 40% menys de calories? I ¿que a més és àmpliament conegut per la seva gran efecte anticariogénico?.\nDiferents estudis i investigacions demostren l'eficàcia i seguretat del xylitol. Aquestes investigacions han demostrat que un consum regular de xilitol inhibeix el creixement dels bacteris (Streptococus mutans) que produeixen la càries.\nPer aquesta raó aquesta substància s'inclou cada vegada en més en pastes de dents i col·lutoris.\nMastega contra la càries.\nEl laboratori dental Hager & Werken ha desenvolupat una línia de productes de profilaxi dental, Miradent, en la qual inclou una àmplia gamma de productes amb xilitol (col·lutoris, dentifricis, ...). Entre ells destaquen els seus xiclets amb Xylitol, els quals es comercialitzen amb èxit des de fa temps. Actualment és el xiclet que major quantitat de xilitol, per això molts professionals ho recomanen com a tractament complementari per a la prevenció de la càries.\nNo obstant aspartam, nigluten\nRedueixen la incidència de càries fins a un 100%.\nRedueixen els bacteris que formen àcids i placa dental.\nAfavoreixen la remineralització de l'esmalt\nAjuda contra el mal alè.\nRedueixen la transmissió de càries de mare a fills.\nCaramels amb Oli de Rosa - Nutri Cosmètica - 100 grams\nCaramels integrals Mel - Silvestre - 150 grams *


Apartment Egerszalók 60 Eger Hongria - Ofertes d'hotels amb els MILLORS DESCOMPTES EN LÍNIA\nMés informació sobre Apartment Egerszalók 60\nAl visitar Egerszalok, vosté es sentirà com a casa a Apartment Egerszalók 60, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Egerszalók 60, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de Wi-Fi gratuït en totes les habitacions, Zones públiques amb Wi-Fi, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, TV satèl•lit/cable, cuina americana, nevera a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment Egerszalók 60.


Concurs de curtmetratges, obres audiovisuals, subtitulació i doblatge. Languages Service\nConcurs de curtmetratges, obres audiovisuals, subtitulació i doblatge\nXII CONCURS DE CURTMETRATGES, OBRES AUDIOVISUALS, SUBTITULACIÓ I DOBLATGE DE LA UNIVERSITAT D'ALACANT (CURS 2019-2020)\nLa Facultat de Ciències Econòmiques i Empresarials, l'Escola Politècnica Superior, la Facultat de Filosofia i Lletres, la Facultat d'Educació i el Vicerectorat de Cultura, Esport i Llengües convoquen el XII Concurs de curtmetratges, obres audiovisuals, subtitulació i doblatge. El primer premi, al millor curtmetratge i al millor doblatge és de 500 euros. La resta estan dotats amb 250 euros en cadascuna de les quatre categories restants. A més, també hi ha un premi a la millor subtitulació de 300 euros.\nL’acte públic de lliurament dels premis serà comunicat amb prou antelació. Les persones premiades hauran d'assistir a aquest acte personalment o per mitjà de representants.\nActe de lliurament de premis de l'XI Concurs de curtmetratges, obres audiovisuals, subtitulació i doblatge


El pressupost municipal per al 2021 és una peça clau per a la recuperació econòmica de la ciutat: Ajuntament de Santa Coloma de Gramenet\nEl pressupost municipal per al 2021 és una peça clau per a la recuperació econòmica de la ciutat\n16/11/2020 Ple Municipal Taxes i impostos Economia\nAquest dilluns, dia 16 de novembre, s’ha celebrat una sessió extraordinària del Ple Municipal on s’ha aprovat, de manera inicial, el pressupost municipal per al 2021, que enguany s’ha volgut configurar com a una eina bàsica en la lluita contra la pandèmia de la Covid-19, per pal·liar els seus efectes en les persones i el teixit productiu, i contribuir així a la recuperació econòmica i al desenvolupament de Santa Coloma. A la sessió, també s’ha aprovat la distribució del superàvit municipal.\nEl Ple de l’Ajuntament ha aprovat, de manera inicial, la proposta de l’equip de Govern de Pressupost General de la Corporació municipal (integrada pels pressupostos de l’Ajuntament, el Patronat Municipal de la Música i els de les empreses municipals Gramepark i Grameimpuls) per a l’exercici 2021, amb els vots a favor del PSC i l’abstenció d’ERC, ECP i C’s.\nEl pressupost de l'Ajuntament per al 2021 ascendeix a 114.253.495 euros, un 2,35% més respecte a l'any passat, el que es tradueix amb un increment de 2,6 milions d'euros. Enguany, les prioritats de la despesa se centraran en accions que ajudin a minimitzar els efectes de la crisi sanitària provocada per la Covid-19 en les famílies i en el teixit productiu de la ciutat. En la seva elaboració s'ha tingut en compte el Pacte local per a la reconstrucció social, econòmica i cultural signat el passat mes de juliol per tots els grups municipals, i el Pla d’Acció Municipal 2020-2023, definit al Fòrum Ciutadà i aprovat per l'Ajuntament.\nPel que fa als pressupostos dels ens dependents de l’Ajuntament, el pressupost del Patronat municipal de la Música no experimenta cap variació respecte a l’any anterior, mentre que els comptes provisionals de les societats s’han ajustat als ingressos previstos, de manera que disposaran inicialment dels següents pressupostos: Grameimpuls SA, 7.716.450 euros, i Gramepark SA, 6.160.991 euros.\nEls Serveis de cohesió socials i igualtat són els que s’enduen la part més important del pressupost (16,75 milions), amb un increment d’1,7 milions. Es preveu destinar 3 milions a ajudes a les famílies, dels quals 1.900.000 corresponen a beques menjador i 3 milions al Servei d’Atenció Domiciliària (Increment de 260.000 €). D’altra banda, s’invertirà 200.000 € al programa de pobresa energètica (Increment de 150.000 €) i s’augmenta quasi el doble l’assignació al programa d’atenció a persones amb discapacitat i les partides destinades al transport de persones amb mobilitat reduïda, arribant a una inversió de 957.000 €.\nLa neteja viària (10,55 milions) i neteja d’edificis públics (4,45 milions), amb un increment d’1,4 milions, són la segona prioritat del pressupost per a l’any vinent, ja que s’han convertit en una eina fonamental en la lluita contra la propagació de la Covid-19. S’ampliaran els grans contractes de neteja i recollida d’escombraries, i de neteja d’equipaments municipals, fonamentalment dels centres escolars.\nD’altra banda, es potenciaran les polítiques d’habitatge (11 milions), mitjançant la rehabilitació dels 200 habitatges inclosos al conveni amb la SAREB i Hàbitat 3, la gestió dels 48 pisos per a la gent gran del Miguel Hernández, i la continuïtat del programa d’emancipació de joves i el foment de la incorporació d’habitatges buits al lloguer, adreçat a mil·lenials.\nTambé s’incrementaran els recursos en l’àmbit de la seguretat (9,5 milions), amb un augment de 2,6 milions respecte a l’anterior període. Això permetrà incrementar la plantilla de la Policia Local, amb 18 nous efectius, invertir amb vehicles i material policial, e iniciar les obres de la nova comissaria; i es mantindran les polítiques de promoció i dinamització del comerç.\nDe totes maneres, durant el 2021, la persistència de situacions noves derivades de la pandèmia i els seus efectes, obligarà el Consistori a continuar actualitzant el pressupost permanentment, com s’ha hagut de fer aquest 2020.\nPel que fa a les inversions, s’incorporen en aquest pressupost la tercera i quarta fase de les obres de La Ciba (4.469.651 €), el Centre residencial i d’habitatge de Les Oliveres (3.068.653 €), la urbanització dels carrers Sants (1.171.008 €) i Prat de la Riba (874.000 €), i de l’avinguda Generalitat (941.000 €), així com la fase 2 de Can Zam (700.000 €).\nD’altra banda, subratllar que, tot i que moltes de les actuacions previstes estan pendent de ser incloses al Pressupost 2021, perquè responen a subvencions en tràmit d’altres institucions (DIBA i AMB), contribuiran a tirar endavant projectes tan estratègics per a la ciutat com La CIBA, el pavelló B de l’antic hospital de l’Esperit Sant, la urbanització del passeig de la Salzereda, les urbanitzacions de diversos carrers, la projecció d’habitatge social al Front Fluvial del Raval, i la nova comissaria per a la Policia Local, entre d’altres.\nDestí del superàvit municipal 2020\nEl ple també ha aprovat diferents modificacions de crèdit per distribuir el superàvit municipal del 2020, que s’eleva a 4,4 milions d’euros, amb els vots a favor del PSC i l’abstenció d’ERC, ECP i C’s, i que es distribuirà de la següent manera:\nMés de 3,6 milions a diferents projectes d’inversió: habitatge per a la gent gran a l’antiga escola Miguel Hernández, el PERI Santa Coloma Vella II, el Poliesportiu Nou, l’asfaltat de carrers, La Ciba i jocs infantils.\nMés de 290 mil euros al funcionament de les Escoles Bressol Municipals.\n195 mil euros a Serveis Socials i emergències habitacionals.\n64 mil euros al Centre de Recursos Juvenils Mas Fonollar.


11.04.2018 | 00:35\nLa Devesa que vull\nL´Ajuntament no sé el que vol, però molts gironins volem una Devesa que sigui i estigui: neta, segura, endreçada, agradable i transitable per tothom.\nAmb serveis, WC i circuit Dipsalut, i també amb bancs i papereres buides.\nPer aconseguir això no calen ni Plans Especials ni Generals, només cal voluntat. No calen inversions milionàries.\nAprofitant l´ocasió m´agradaria destacar les recents actuacions de l´Ajuntament als voltants de la Devesa.\n- L´ordenació i reposició d´alguns arbres al PK del c/ Joaquim Vayreda.\n- L´inici de la instal·lació de zona verda al PK del c/ Güell.\n- La neteja i desbrossament del final del riu Onyar i de les ribes del Ter, a la zona de Fontajau, que caldria acabar i millorar, i evitar així que la llera del riu Ter sigui cada vegada més estreta (s´hi ha fet una illa, al mig de la llera).\nQue aquest inici prometedor continuï també en altres temes ciutadans.\nLa raó no vol força, vol justícia,\nSi jo em trobés dins de la pell del ministre de justícia o del president del Govern, i altres que viuen de la política corrompuda uns i corruptes altres, com també dels jutges que tenen presos polítics a les presons de l´estat i polítics a l´exili , em cauria la cara de vergonya i faria un clot a terra de cinquanta metres de fondària per amagar-me i no sortir mai més a veure la llum del sol, i per seguretat recomanaria al meu soci més proper que m´enterrés. Amb quina cara i ulls es pot mirar la gent quan s´han fet «cançons» i s´ha celebrat l´empresonament per haver defensat els drets dels ciutadans, reprimits amb violència física per la policia i la Guardia «incivil», quan han decidit voler votar per consensuar el futur de Catalunya i de tots els catalans, i altres jutges d´altres països també europeus, opinen el contrari?\nEsperem que els jutges alemanys facin honor als seus principis i al sentit comú que la justícia en si mateixa reivindica, i posi Puigdemont en el lloc que li correspon, perquè no n´havia d´haver sortit mai si la justícia espanyola hagués sigut justa i igual per a tothom, i sense oblidar els empresonats i exiliats.\nQuè faran ara els nostàlgics del franquisme davant l´alliçonadora decisió de la justícia alemanya: mantindran engarjolats els polítics per haver complert amb el mandat dels ciutadans a les urnes?\nEn aquests moments la meva eufòria és com una alenada d´aire fresc en ple estiu , però s´escalfa quan sorgeix tot el «Viacrucis» del PP, intentant no passar per les catorze estacions, camí del calvari. Aquell «Tamaiazo» fou una Aznarada més, però que cap jutge espanyol (excepte Baltasar Garzón i Elpidio José Silva, que foren sacrificats professionalment) ha volgut esbrinar, tot i que s´han produït més robatoris (per part de tothom), que un foc no cremaria.\n«Sissí Emperatriz» a la Cellera de Ter\nPere Espinet i Coll operador de cinema\nFa pocs dies, en petit comitè, ens vàrem reunir a la Cellera de Ter en Manel Badia, en Lluís Llagostera, en David Pujol i el que us escriu. Vàrem visionar la pel·lícula dels anys cinquanta Sissí Emperatriz. Val a dir que va ser una de les pel·lícules de més èxit del moment.\nSinopsi de la pel·lícula: l´emperador d´Àustria, Franz, s´enamora bojament de la Sissí, una noieta educada en un ambient liberal, i el que va començar en una aventura acaba convertint la Sissí en emperadriu d´Àustria.\nUna vegada al palau reial, les relacions entre Sissí i la seva sogra, l´arxiduquessa Sofia, no són gaire fluents; hi ha desavinences que fins i tot poden fer trontollar el jove matrimoni.\nSissí no aguanta la pressió, marxa del palau reial i busca refugi en la casa dels seus pares.\nL´emperador s´encara amb l´arxiduquessa. I com que en les pel·lícules d´aquells anys calia un final feliç, Franz, amb el seu carruatge, va a buscar la princesa al refugi dels seus pares, l´agafa en braços i se l´emporta al palau reial.\nNo creieu que hi ha alguna similitud amb alguns fets actuals?


Almenys quatre agents de la Guàrdia Urbana ferits en un enfrontament amb m\nAlmenys quatre agents de la Guàrdia Urbana ferits en un enfrontament amb manters a Barcelona\nEls fets han tingut lloc a la plaça Catalunya on s'hi han desplaçat deu unitats d'antiavalots de la Guàrdia Urbana\nper Redacció dissabte, 16 de desembre 2017 - 19:40h | Actualitzat a 16/12/2017 20:13h\nDurant una intervenció de la @barcelona_GUB s’ha produït un enfrontament amb un grup de manters. Alguns dels venedors ambulants han escapat cap al metro, el que ha obligat la policia a cridar reforços i tallar temporalment l’accés @btvnoticiespic.twitter.com/342J6euuaT\n— Sergi Unanue (@SergiUnanue) 16 de diciembre de 2017\nAquesta tarda de dissabte 16 de desembre s'ha produït un enfrontament entre agents de la Guàrdia Urbana i alguns manters que hi havia a la plaça Catalunya de Barcelona. Segons fonts de la Guàrdia Urbana, els agents que patrullaven pel voltant de la plaça han iniciat una intervenció contra la venda ambulant, el que ha provocat que els venedors es refugiessin a l'interior de l'estació de metro de Catalunya.\nNo obstant, quan han tornat a sortir portaven pedres a les mans i els hi han llançat als agents, provocant almenys quatre ferits lleus entre els agents del cos. Fins al lloc dels fets s'hi han desplaçat una desena d'unitats antiavalots de la Guàrdia Urbana, així com ambulàncies.\nL'operatiu ha generat molta expectació entre la multitud de gent que s'estava passejant pel centre, sobretot després que la Guàrdia Urbana hagi precintat una part de la plaça Catalunya.


Cinc certeses científiques sobre criança\nEl doctor en medicina molecular i psicòleg Julio Rodríguez publica el llibre ‘Lo que dice la ciencia sobre educación y crianza’ (Plataforma Editorial), on desfà les creences populars més esteses sobre l’educació de les criatures\n“Vaig créixer amb frases com «No ploris, que els homes no ho fan»”, explica el biòleg, doctor en medicina molecular i psicòleg Julio Rodríguez, que considera que són sentències que socialment estan molt arrelades, que han passat de generació a generació, però que no es basen en cap principi científic. “Tot el contrari, han fet molt mal a la societat”, assegura Rodríguez, que acaba de publicar el llibre 'Lo que dice la ciencia sobre educación y crianza' (Plataforma Editorial).\nConcretament, la frase “Els homes no ploren” està associada “a la repressió, perquè les criatures no expressin els seus sentiments, quan justament ho han de fer, els han de comunicar”, diu Rodríguez. “La societat heteropatriarcal les ha difós perquè l’home sempre ha de ser el fort i el dur, també emocionalment”, i, en canvi, això “acaba tenint unes conseqüències nefastes educativament, tant el fet de dir-ho com que les criatures ho adquireixin com a norma”, afegeix l’autor.\nCom a pare de dues criatures, el Paulo (6 anys) i la Sofía (4 anys), Julio Rodríguez (a la foto, amb els seus fills), diu que, a l’hora d’educar, el més fàcil és dir i pensar les frases que socialment s’han difós. En canvi, el més difícil és raonar, parlar amb les criatures. “Esclar que com a pares tots tenim conflictes amb els fills perquè no volen banyar-se, perquè no volen deixar de jugar, pel motiu que sigui, però només el diàleg, el fet de parlar-hi i de fer-los entendre que pensem que no poden continuar i que toca un altre tema és el camí difícil”, diu Rodríguez. “Si els peguem, els castiguem, haurem pres el camí fàcil, el de l’autoritat, el d’imposar normes perquè manem”, afirma.\n“Si els peguem, els castiguem, haurem pres el camí fàcil, el de l’autoritat, el d’imposar normes perquè manem”\nJulio Rodríguez - Psicòleg\nPer tot això, Julio Rodríguez va pensar de publicar el llibre, perquè com a investigador i com a pare volia explicar-se i difondre el que la ciència ha revelat en contra de tants mites socials. El model pel qual aposta és el que anomena “mètode cognitiu-emocional”, i es basa, entre molts altres principis, en posar la criatura al centre per entendre-la. “Els pares han de deixar d’educar de manera adultocèntrica, perquè hem de veure el món amb els ulls dels fills”, escriu en el seu llibre. A la pràctica, vol dir, per exemple, que quan els nens estan tristos, enfadats o frustrats “els pares hi han de raonar acostant-se fins a la seva alçada, mirar-los als ulls i parlar amb ells amb un to neutre, malgrat que per dintre vulguin esclatar”, diu Rodríguez.\nA l'hora d'educar, Rodríguez aposta per un “mètode cognitiu-emocional”, i es basa, entre molts altres principis, en posar la criatura al centre per entendre-la\nLa teoria, doncs, aposta per trencar la barrera de l’alçada i el que suposa el seu significat: imposició, força i superioritat. “La barrera es dissoldrà i s’establirà una conversa entre dos iguals parlant de tu a tu”, sosté el biòleg. De fet, la pedagoga Maria Jesús Comellas, col·laboradora del Criatures, també ha defensat i argumentat copiosament el model d’educació de comprendre la criatura i l’ha difós al llibre 'T’escolto. T’entenc. T’estimo... I per això, t’educaré sense sentir-me culpable' (Columna edicions).\nFER CAURE FALSOS MITES\nJulio Rodríguez també desmunta altres falsos mites, rebuts per herència social, i justifica per què cal fer-ho d’una altra manera. Us en resumim 5.\n“El nadó et pren el pèl i per això plora”. Socialment s’ha cregut que els nadons són molt llestos i enganyen els pares. Per això ploren, perquè volen que els agafin en braços i estiguin per ells. “El cervell d’un nounat no sap que ha nascut en ple segle XXI i, per tant, activarà els mateixos mecanismes que activaven els nadons dels primers Homo sapiens, que vivien a la sabana africana, a les selves asiàtiques o a les coves del centre d’Europa”, diu l’autor del llibre Lo que dice la ciencia sobre educación y crianza. Dit amb altres paraules, el cervell del nadó només sap que ha de sobreviure, així que “quan plora a les tres de la matinada no ho fa per fastiguejar-nos la vida d’adults treballadors estressats que som; plora perquè, enmig de la foscor, el seu cervell interpreta que està en perill, perquè està programat per entendre-ho així”. A la pràctica, doncs, Rodríguez recomana que els nadons dormin a l’habitació dels pares fins al primer any i mig amb naturalitat, al seu bressol o al mateix matalàs que els pares (co-llit), però que dormin junts.\n“Una bufetada a temps arregla moltes coses”. L’autor assegura que és una de les frases incertes que més li agrada rebatre. “Es pega a les criatures perquè els adults tenen més força física que ells, moltes vegades (massa) es recorre al control mitjançant la violència”. Per tant, “exercir la violència sobre una altra persona és una manera d’imposar-se, de marcar l’autoritat, d’obligar, de castigar, però el que es transmet amb aquesta violència és totalment incorrecte per al nostre objectiu: educar un ésser humà feliç, emocionalment estable, intel·ligent, raonable, empàtic, respectuós, ètic i coneixedor de les normes socials”, diu Rodríguez. Així doncs, “el respecte no es guanya amb bufetades ni el comportament violent d’una criatura es frena amb més violència”, rebla el clau l’autor.\n“Se’ls ha de parlar amb altres paraules perquè no ens entenen”. Segons el doctor en medicina molecular, la frase no és certa, així que des que són nadons, fins i tot de pocs mesos, se’ls ha de parlar com si fossin un adult. Per molts motius. El primer: perquè aprendran a parlar millor amb bona pronunciació i amb més vocabulari. El segon: perquè s’estableix una relació dialèctica íntima i directa, i alhora se sentiran inclosos, i per tant valorats, dins del món adult. El tercer motiu: perquè l’alternativa a no parlar-los com un adult és nefasta, perquè llavors es recorre a frases com “perquè ho dic jo”, que és com dir que els fets no tenen sentit, i que s’ha de fer el que mana el més fort. L’alternativa és explicar-los el perquè de les coses, ja siguin normes, actes o bé actituds i comportaments.\n“Se’ls ha de castigar perquè aprenguin”. Per a Rodríguez, el millor càstig existent és el premi. Premiar una actitud contrària a la que voldríem castigar aconsegueix modificar la conducta, el comportament i l’actitud d’un nadó i d’una criatura. “I és molt més correcte reforçar la perseverança que li ha permès executar o realitzar l’acte correcte”, diu l’autor, que es basa en estudis científics per defensar-ho. Ara bé, “no cal confondre el premi amb un regal material; un premi pot ser una abraçada, un elogi, un somriure o un petó. I també una hora més de joc, o de mirar la televisió, o de passejar amb els pares o fer alguna activitat junts”, matisa el psicòleg.\n“Els homes no ploren”. “Aquesta última sentència inclou un munt d’errors educacionals que provoquen a la vegada una altra multitud de problemes a les persones a les quals se’ls ha aplicat”, assegura Julio Rodríguez. Per al doctor en medicina en la frase hi ha com a mínim 5 errors: 1) prohibeix l’expressió de les emocions i els sentiments; 2) fa els sentiments exclusius d’un sexe: l’home no plora, la dona sí que pot; 3) identifica l’acte de no expressar els sentiments amb la valentia, amb el fet de ser rude i, sobretot, amb el rol característic d’un sexe i necessari per encaixar en la societat amb aquesta identitat sexual; 4) envia el missatge que homes i dones no són el mateix tipus de persona; 5) equipara un atribut físic de l’home (la força) amb una qualitat mental, la fortalesa emocional. Hi pensem?


La Garrotxa es bolca amb el Festival Vallviva | NacióRipollès\nLa Garrotxa es bolca amb el Festival Vallviva\nLa Fundació Vallviva tanca un acord de col·laboració amb Turisme Garrotxa, el Consell Comarcal i els ajuntaments de la Vall d'en Bas i Olot\nper NacióRipollès, La Vall d'en Bas, Catalunya | 22 de juny de 2022 a les 17:28 |\nPresentació del Festival Vallviva | Martí Albesa\nEl Festival Vallviva portarà a la Garrotxa artistes de la talla de Sergio Dalma, Rosario Flores, Stay Homas i Mishima, entre altres. Més enllà de la música i la resta d'activitats previstes, el certamen té una finalitat solidària, fet que ha suposat que entitats i administracions de la Garrotxa s'afegeixin a impulsar aquest esdeveniment.\nAquest dimecres s'ha formalitzat, en forma d’acord de col·laboració, el suport de Turisme Garrotxa, el Consell Comarcal de la Garrotxa i els ajuntaments de la Vall d’en Bas i Olot amb la Fundació Vallvila, impulsada per les empreses Royal Verd i Noel Alimentaria.\n“És un orgull que entitats locals de la Garrotxa se sumin a aquesta cita i col·laborin amb nosaltres”, explica Eudald Morera, director del Festival Vallviva. El certamen pretén consolidar la Vall d’en Bas i la Garrotxa com a destinacions imprescindibles del circuit de festivals d'estiu a Catalunya i, al mateix temps, posar de manifest el seu objectiu solidari.\nEn aquest sentit, la fundació organitzadora té com a principal missió fomentar projectes o activitats encaminades al benestar físic, psíquic i social de les persones, especialment aquelles afectades per malalties de càncer. Tots els beneficis obtinguts es destinaran íntegrament a impulsar els projectes de tres entitats: la Fundació Albert Bosch, el projecte de Juan Carlos Unzué relacionat amb la investigació de l'ELA i la Fundació Oncològica de Girona.\nMés del 70% de les entrades venudes\nEl festival se celebrarà el 14, 15 i 16 de juliol. Morera es mostra satisfet amb el ritme d’entrades venudes, ja que només en queden disponibles el 28%. Els tiquets generals tenen un preu de 65 euros per dijous i divendres i de 50 euros el dissabte. Aquesta modalitat inclou estacionament gratuït a l’aparcament del festival, accés al village, a totes les actuacions programades entre les 18.30 i les 3.00, reserva prèvia de seients de platea així com accés gratuït a l’Espai Cràter d’Olot i l'espai Can Trona de la Vall d’en Bas.\nEl Festival Vallviva se celebra a la finca les Brides de la Vall d'en Bas. Foto: Martí Albesa\nLes entrades premium, per la seva banda, tenen un preu de 175 euros per dia. Com a elements diferencials, inclouen accés a la zona VIP, copa de cava de benvinguda a la zona de restauració, reserva prèvia de seients de platea a les primeres files i sopar gastronòmic del Restaurant Les Cols (amb barra lliure el dissabte).\nEl Festival Vallviva se celebrarà a la finca les Brides de la Vall d'en Bas i té capacitat per a 1.500 persones al dia. Tindrà tres escenaris: Vallviva (visible des de tot el recinte), Cabanya (espai íntim ubicat a un bosc) i Aigua (on hi haurà espectacles de màgia, circ i música de DJ). A l’edició d’enguany, el cartell compta amb reconeguts artistes com Sergio Dalma, Rosario Flores, Stay Homas, Mishima, Sofía Ellar i Guillem Roma.\nLes entrades es poden aconseguir a través del web vallviva.cat\nSocietat, Festival Vallviva, música


Qui publicarà un llibre de memòries sobre la seva etapa a la Generalitat? - El triangle\nQuim Torra, acompanyat pel vicepresident Pere Aragonès i la consellera Meritxell Budó\nQuim Torra, expresident de la Generalitat amb abundant producció memorialística, ja ha anunciat la publicació d’un llibre de memòries del seu pas pel Palau de la Generalitat.\nPer ara, ha publicat Les hores greus (Símbol, 2021), un dietari del març i l’abril del 2020, sobre els dies que va passar confinat a la Casa dels Canonges arran d’haver donat positiu per la covid-19.\nEn aquest volum anuncia que ja està escrivint les seves memòries des de la investidura com a president fins a la seva sortida, inhabilitat pel Tribunal Suprem per haver desobeït una ordre de la Junta Electoral.\nMalgrat que el llibre de Torra ha estat una de les novetats de Sant Jordi, Junts per Catalunya no el va posar entre les seves recomanacions, on sí que hi havia els autors Carles Puigdemont, Jordi Turull o Josep Rull, per exemple. Tots ells són dirigents de JxCat, formació a la qual Torra no s’hi ha adherit, de manera que mantingut la distància amb el partit fundat per Puigdemont, el seu antecessor a la presidència i protector, a diferència dels seus amics Josep Costa, Laura Borràs i Francesc de Dalmases, amb els quals va formar el grup autoanomenat war room.\nEl mateix Torra confessa en el dietari que l’avorreixen les reunions internes de JxCat i les arriba a considerar una tertúlia de bar. Això sí, s’autoqualifica de “noucentista d’Acció Catalana”. Acció Catalana va ser el partit de molts dels intel·lectuals del primer terç del segle XX que va acabar absorbit per Esquerra Republicana durant la Guerra Civil. Entre els seus membre hi havia Pere Bosch Gimpera i Antoni Rovira i Virgili.\nPrevEsquerra y Junts desencallan las negociaciones en la cita a Lledoners


4 min. Girona 08/03/2018 11:06\n651x366 La foto de família de premiats als Premis Enderrock 2018. / Gemma Tubert (ACN) La foto de família de premiats als Premis Enderrock 2018. / Gemma Tubert (ACN)\nLa vintena edició dels Premis Enderrock 2018 van convertir dimecres l'Auditori de Girona en un clam massiu per la llibertat. La dels presos, la dels exiliats, la dels músics censurats, la dels ciutadans que volen escollir el seu futur. I la majoria de discursos van sembrar la rebel·lia que va esclatar especialment en dos instants: quan la periodista Txell Bonet, la companya de Jordi Cuixart, va entregar el premi d'Honor a Lluís Llach i amb l'actuació del raper Valtonyc –condemnat a tres anys i mig de presó per les seves cançons– que va posar dempeus tot l'Auditori al crit de "Llibertat! Llibertat!" quan va cantar "que els oprimits critiquin als opressors i no al revés".\nEl caràcter reivindicatiu va quedar palès des de l'inici de l'acte, que va començar amb la cançó 'Cant de lluita', de Roba Estesa, que van interpretar una vintena de veus femenines d'arreu del país. I que va continuar amb un discurs punyent del director editorial del Grup Enderrock, Lluís Gendrau. Parafrasejant Maria Mercè Marçal, Gendrau va anunciar una gala "tres voltes rebel": "Pel govern exiliat i els presos polítics, per la censura que pateixen els músics mordassats i per la visualització de les músiques i veus femenines". I a mesura que es repartien els premis, s'hi afegien més reivindicacions.\nLa Folie, amb el premi de la crítica al millor disc de folk per 'Foliecitat', van ironitzar "no escriviu lletres que diguin que els Borbons són uns lladres, no ho feu!". Els Amics de les Arts, amb el guardó de millor artista de l'any segons els crítics, van proclamar la llibertat "per als presos, per als que no dormen a casa seu i per als músics que fem la nostra feina". Els responsables de la millor sala de concerts segons la votació popular, Lo Submarino de Reus, van advertir: "Deixeu de multar i empresonar músics o no podrem programar res". Els valencians Zoo, amb el millor videoclip per 'El cap per avall', van felicitar els assistents: "Catalunya, enhorabona i per molts més quadres amb el rei cap per avall". Love of Lesbian, premi popular al millor artista en llengua no catalana, va tirar d'ironia: "Té molt mèrit perquè cantem en un idioma complicat d'aprendre i més nosaltres, que som del Baix Llobregat". Manu Guix, amb la millor cançó d'autor per 'Després de tot', va advertir que defensaran la llibertat d'expressió "amb ungles i dents". I Kepa Junkera va acabar el seu discurs, després de recollir el guardó de la crítica pel millor disc de folk per 'Fok', amb un "que no pari el foc, que no pari la música".\nEl grup que més premis es va endur gràcies a les votacions populars va ser Txarango, amb els guardons com a millor artista, millor directe, millor disc de pop-rock per 'El cor de la terra' i millor cançó de pop-rock per 'Una lluna a l'aigua'. Els de Sant Joan de les Abadesses van ser els que més van aprofitar els micròfons per denunciar tot tipus d'injustícies, com "la vergonyosa situació dels refugiats", i per animar els polítics catalans "a tirar pel dret i defensar les persones que cada dia moren al Mediterrani". A més a més, van agrair a totes les persones que han comprat el disc o les cançons del seu darrer treball perquè han recaptat 13.000 euros amb els drets que destinaran a 14 col·lectius "que treballen per canviar el món".\nAl llarg de la gala, i a més de Valtonyc, també van actuar com Mishima -que també es va endur el premi de la crítica al millor disc de l'any per 'Ara i res'-, Roger Mas i Núria Graham -amb el guardó al millor disc en llengua no catalana de la crítica per 'Does it ring a bell?'-, a més dels Catarres, Judit Nedderman, Ferran Palau i el Petit de Cal Eril. I tot plegat, amanit pels mestres de cerimònies, els actors Carles Xuriguera i Rafel Faixedas, que en el seu sisè any com a presentadors van robar un grapat de somriures gràcies a la ironia de les seves bromes. Uns guardons que van entregar una vintena de dones dels àmbits musical, cultural i periodístic, que també van aprofitar l'àmplia audiència per reivindicar l'apoderament de la dona, la igualtat i la llibertat d'expressió.


El primer dijous del Mercat del Bescanvi de Llibres acaba amb prop de 60 intercanvis – Ajuntament de Burjassot\nEl primer dijous del Mercat del Bescanvi de Llibres acaba amb prop de 60 intercanvis\nCada últim dijous de mes el vestíbul de la Casa de Cultura de Burjassot es transforma en un gran Mercat del Bescanvi en el qual els usuaris d’aquest espai municipal poden intercanviar els llibres que ja s’han llegit per aquells que tenen ganes de descobrir i de conèixer. Una iniciativa posada en marxa des de les Biblioteques Municipals atenent a les peticions dels seus usuaris i donat el gran èxit de la mateixa.\nLa primera edició d’aquest 2017, el passat mes de gener, ha tingut un alt volum d’intercanvis ja que les Biblioteques han comptabilitzat prop de 60, una important xifra en la seua primera vesprada.\nEn aquest mes de febrer, el Mercat del Bescanvi tindrà lloc el dijous 23 a partir de les 17:30 hores i, com en ocasions anteriors, des de les Biblioteques Municipals s’oferiran llibres a aquelles persones que passen a intercanviar i que deuran també portar els seus per a realitzar el bescanvi per aqueixos llibres que els ve de gust llegir i portar-se a casa.\nSense gastar-se ni un sol euro, les persones que participen en el Mercat del Bescanvi tenen la possibilitat de canviar els llibres que ja s’han llegit i que tenen en les seues cases per aquelles obres que volen llegir-se i que estan dins de les seues particulars llistes de lectura.\ncasa cultura, mercat, llibres, intercanvi, bescanvi, dijous


MONITORITZACIÓ INTEL·LIGENT D’UNA CENTRAL HIDRÀULICA\nCDIF UPC ha treballat en l’impacte del funcionament de les turbines de la central hidràulica MICA realitzant un monitoratge intel·ligent que, a més de detectar fallades incipients i reduir els costos associats al manteniment, pot estimar per a cada zona d’operació els efectes sobre la màquina en termes de desgast, erosió o fatiga, facilitant-ne la presa de decisions.\nD’acord amb el llibre Blanc de 1997, la UE es va marcar com a objectiu a per al 2010 satisfer el 12% de les necessitats de consum d'energia i el 22,1% de les de consum elèctric a partir de fonts renovables, fixant objectius indicatius per a cada Estat membre en la Directiva 2001 / 77 / CE. Els resultats obtinguts van quedar molt per sota de les expectatives, de manera que en la Comunicació de 10 gener de 2007, titulada «Programa de treball de l'energia renovable - Les energies renovables al segle XXI: construcció d'un futur més sostenible», la Comissió va proposar, per al 2020, dos objectius vinculants: el 20% de fonts d'energia renovables en el consum d'energia de la Unió i el 10% de biocarburants en el consum de combustibles en el transport, així com la creació d'un nou marc legislatiu.\nAquest marc ha contribuït a la irrupció de manera significativa d’aquestes noves fonts de generació d’energia renovable, en especial la solar i la eòlica, en la generació d’electricitat.\nPer a compensar la naturalesa estocàstica d’aquestes fonts d'energia (depenen de les condicions meteorològiques) es necessiten fonts que puguin estabilitzar la xarxa elèctrica, aportant energia quan no hi ha sol o no bufa el vent o emmagatzemant energia en hores de baix consum. Les turbines hidràuliques i les turbines-bomba són components tècnics clau per contribuir a l’estabilitat de la xarxa i per la introducció de l'energia renovable intermitent de les noves renovables.\nEn aquest context, l'energia hidroelèctrica contribueix a la producció d'energia renovable i aporta un emmagatzematge energètic altament dinàmic requisits que permeten una injecció de energia fotovoltaica i eòlica a la xarxa elèctrica mantenint la seva estabilitat. Per aquestes funcions es requereix que les turbines puguin regular entre la potència mínima i la màxima. Això és el que s’anomena “generació flexible ”. En aquest context la generació hidràulica n’és un actor clau, ja que és capaç de proveir energia amb un temps de resposta immediat i a la quantitat d’energia requerida quan no hi ha prou proveïment. Això és així gràcies a que una turbina d’una d’aquestes centrals pot entrar en funcionament en poc temps i produir energia a la potència que el controlador determini.\nLes turbines hidràuliques, com totes les turbomàquines, funcionen en condicions òptimes quan treballen al voltant del seu punt de disseny. Fora d’aquests rangs de potència i en punts de funcionament extrems com a càrrega parcial baixa o en sobrecàrrega, apareixen fenòmens de flux complexos amb molta turbulència i cavitació, que produeixen forces dinàmiques molt elevades sobre la màquina. En aquestes condicions de funcionament es produeixen deformacions i tensions als rodets i vibracions que poden provocar danys o reduir considerablement la seva vida útil.\nEl Centre en Diagnòstic Industrial en Fluidodinàmica (CDIF UPC) ha treballat en l’impacte que tenen aquest funcionament en les turbines de la central hidràulica MICA, situada a 135km de Revelstoke, a la regió de British Columbia (Canadà). MICA està operada per BCHydro té una capacitat de generar 2.805MW a partir de les 6 turbines amb les que compta. En el moment de la seva construcció, en 1974, va ser la segona central més gran del món dintre del projecte europeu HYPERBOLE.\nPer una part es va instal·lar un sistema de monitoratge i per l’altre es van realitzar unes mesures experimental en una de les turbines de la central capaç de generar casi 500 MW a potència màxima. Es van mesurar simultàniament més de 70 canals de vibracions, desplaçament, pressions, tensions al rodet, fluctuacions de parell a l’eix, soroll, potència per estudiar el seu comportament per les diferents condicions d’operació. També es va elaborar un model numèric per estudiar el comportament dinàmic del grup, aplicant les forces dinàmiques del fluid sobre l’estructura de la turbina, permetent simular les deformacions i vibracions que es produeixen. Aquest model numèric es va contrastar amb les proves experimentals fetes amb la màquina en funcionament.\nA partir d’aquestes dades i amb el model es va desenvolupar, una millora del sistema de monitoratge de la turbina. La informació que recullen els captadors es registra en la unitat de monitoratge en la pròpia central, a les quals s’hi pot accedir de manera remota. Amb les dades es calcules uns paràmetres de control i uns “índexs de la salut” de la màquina que indiquen per cada zona de funcionament els efectes sobre el rodet (tensions), la cavitació erosiva, la degradació dels coixinets així com la detecció precoç de fenòmens inestables que poden produir fluctuacions en la potència subministrada a la xarxa.\nAquest monitoratge intel·ligent a més de detectar fallades incipients i reduir els costos associats al manteniment, pot estimar per a cada zona d’operació els efectes sobre la màquina en termes de desgast, erosió o fatiga.


Monolocale Garibaldi Levanto Itàlia - Ofertes d'hotels amb els MILLORS DESCOMPTES EN LÍNIA\nVia Garibaldi 20 (Check-in at Via Jacopo da Levanto 2), Levanto, Levanto, Itàlia, 19015 - Molt bona ubicació - Veure al mapa\nMés informació sobre Monolocale Garibaldi\nDissenyat tant per oci com per negoci, Monolocale Garibaldi està situat idealment a Levanto; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Monolocale Garibaldi, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, transport hotel/aeroport, servei de llançadora.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, cuina americana, nevera, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Monolocale Garibaldi és una elecció inteligents per a viatgers a Levanto, i ofereix una estada relaxant i sense molèsties.


Studio Résidence Bel Air Pornichet França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nStudio Résidence Bel AirApartament6 Avenue Louise, Pornichet Town Center, Pornichet, França, 44380 - Veure al mapaNotable7,6Basada en9comentarisStudio Résidence Bel AirVeure més fotosVeure més fotosVeure totes les 24 fotos\nDissenyat tant per oci com per negoci, Studio Résidence Bel Air està situat idealment a Pornichet; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Pornichet. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, ascensor. Totes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de camp de golf (a 3 km), pistes de tennis, equitació. Sigui quin sigui el motiu del seu viatge, Studio Résidence Bel Air és una selecció idònia per a la vostra estada a Pornichet.


Salut investigarà si l'Hospital de Bellvitge va fallar en el cas de la dona assassinada al Prat | NacióDigital\nSalut investigarà si l'Hospital de Bellvitge va fallar en el cas de la dona assassinada al Prat\nAlgunes informacions apunten que va ser tractada al centre d'una pallissa al juny i que no es va fer arribar el cas als jutjats\nper NacióDigital , 4 de desembre de 2019 a les 15:26 |\nLa consellera de Salut, Alba Vergés, ha assegurat aquest dimecres que "com no podria ser d'altre manera" el departament està fent tot el possible per aclarir què va passar en el cas de la dona assassinada al Prat de Llobregat pel seu marit. Vergés, que no ha volgut entrar en valoracions, ha destacat que serà l'expedient informatiu obert per Salut el que dirà si l'Hospital de Bellvitge va seguir el protocol que obliga a informar a les autoritats en cas de detectar una pacient víctima de maltractaments. "Estem investigant per veure que va passar en aquest cas concret, però no ho sabrem fins que tinguem l'expedient", ha afegit.\nSegons l'informe mèdic, al qual ha tingut accés la cadena SER, la dona va arribar en ambulància al servei d'urgències de l'Hospital de Bellvitge el 24 de juny a les 10 de la nit, amb policontusions i un traumatisme al costat.\nEl metge va indicar a l'informe que la dona, de 40 anys, havia explicat que havia patit una agressió domèstica, i que el marit l'havia empès i l'havia fet caure a terra. L'escrit de lesions redactat unes hores més tard indicava que tenia una costella trencada. L'informe, però, no va arribar al jutjat, segons la SER.\nCal recordar que l'home va matar la dona i es va entregar després als Mossos d'Esquadra. L'autor de l'homicidi, un home de 44 anys i nacionalitat espanyola, es va lliurar voluntàriament quan ja s'havia localitzat el cadàver de la dona amb signes de violència.\nNo hi ha antecedents judicials de violència entre la parella ni cap denúncia, però la dona rebia atenció jurídica i psicològica des de l'estiu per part del Servei Municipal d'Informació i Atenció a les Dones, segons han explicat a l'ACN fonts municipals. També havia estat atesa pels serveis d'Acció Social i pels Mossos d'Esquadra.\nUn home mata la seva parella al Prat de Llobregat i s'entrega\nSocietat, el Prat de Llobregat, Hospital de Bellvitge, violència masclista, dona assassinada


L’AriannaEnsemble debutà a Londres - Revista Musical Catalana\nL’AriannaEnsemble debutà a Londres\nEl Cor AriannaEnsemble en el seu debut a Londres\nEl Cor AriannaEnsemble, format per músics de sis països –amb tres catalans– i dirigit pel madrileny Daniel De la Puente, debutà internacional el passat dissabte, 4 de maig, a l’església de St. James (Paddington) de Londres.\nLa formació, concebuda amb vocació professional, està formada per solistes professionals de l’Estat espanyol, el Regne Unit, Alemanya, Portugal, Austràlia i el Canadà, fet que li atorga un caràcter heterogeni i flexible, que també es reflectirà en el seu repertori. El passat dissabte, 4 de maig, va oferir en el seu concert de debut un repertori de madrigals del compositor italià Claudio Monteverdi. En aquesta ocasió el grup va actuar acompanyat de la formació instrumental El Trovar de los Afectos, que interpretà obres de contemporanis de Monteverdi.\nAriannaEnsemble vol aproximar la considerada música culta a una audiència àmplia, fent un esforç per atreure nous públics: “Ningú no hauria de témer una música tan meravellosa com la de Monteverdi –explica el seu director, Daniel–, però això està passant i a nosaltres ens fa molta llàstima, perquè no saben el que es perden.” És per això que el grup vol tenir molta presència en espais socials com Facebook i Twitter, a més de disposar del seu propi blog i utilitzar un llenguatge i un to desenfadats en les seves comunicacions; es tracta de trencar la barrera que pugui existir entre músics i públic: “Tot esforç per explicar-nos i acostar-nos a més gent ens sembla poc”, assegura De la Puente.\nAriannaEnsemble va néixer l’any 2012 amb la voluntat d’omplir el buit de cors professionals existents a Espanya, i per fomentar la cooperació internacional en la música. El seu primer concert va ser al Barrio de las Letras de Madrid el mes d’octubre passat. Per a Daniel De la Puente “clama al cel que Espanya, amb el que va ser amb músics com Tomás Luis de Victoria, sigui vista tant dins com fora de les nostres fronteres com un país de segona divisió en l’àmbit musical”. D’altra banda, “en un moment en què tants ens veiem abocats a emigrar, hem de donar un missatge que som capaços de fer coses ben fetes, amb creativitat i molt de valor”.


Els germans al Senegal - Taizé\nEls germans van arribar al Senegal el 1992, convidats pel Cardenal Thiandoum, l’arquebisbe de Dakar en aquell moment. La intuïció del germà Roger era que calia establir una fraternitat en un país musulmà de l’Àfrica Subsahariana (oficialment, hi ha només un 5% de cristians al país), encara que llavors les tensions al voltant de l’islam amb prou feines començaven a fer-se sentir al món.\nEls germans es van instal·lar en un gran barri popular de Dakar per viure la seva vida de comunitat, pregar, acollir i compartir. L’acollida dels veïns, que evidentment va despertar recels al principi, ben aviat va ser càlida i confiada. La casa s’obre cada dia als infants del barri per fer-hi activitats complementàries a l’escolarització. En tenen cura els adolescents, que també són acompanyats en la seva formació escolar. Els joves també hi van per estudiar i reflexionar. Algunes dones treballen cosint peces que després seran venudes.\nDepenent del nombre i les capacitats dels germans, hi ha o hi ha hagut diverses activitats amb refugiats i emigrants, presoners i malalts de SIDA, posant un èmfasi especial cap als més pobres i als que es troben en situacions de menor o major grau de marginació.\nAmb l’església local, que va acollir els germans de manera generosa, també hi ha compromisos com ara l’organització de pregàries, la participació en formacions o un servei d’arquitectura. Però el més essencial continua sent la presència al barri, l’escolta i el recolzament ocasional per problemes habituals: salut, feina o, en definitiva, la pròpia supervivència, ja que es troben en uns moments on els més vulnerables estan afectats directament per les conseqüències d’una crisi econòmica que els porta al límit de les seves possibilitats.\nLa pregària comunitària es nodreix i està estimulada per aquest arrelament a la vida quotidiana i al veïnatge. També es sosté per la participació fidel de molts infants i alguns joves i adults de la comunitat cristiana del barri.\nLast updated: 30 d’agost de 2020\nFer de la terra un lloc habitable per a tots, els qui tenim lluny i els qui tenim a la vora, vet aquí una de les pàgines de l’Evangeli per escriure amb la teva vida...\nTot compartint, ets dels qui, amb ben poca cosa, poden fer renèixer l’esperança?


La xativina Maria Gómez Merín guanya el Concurs de Joves Intèrprets de Rotglà i Corberà\nS’han celebrat les audicions finals i lliurat els premis del Concurs de Joves Intèrprets de Rotglà i Corberà. El vent metall, en la modalitat B, fins a 13 anys, el guanyador va ser la trompa Mireia Járrega, d’Altuta; el segon … Continua\nLa Matinal Motera de la Ferroviària, el 3 d’agost\nXàtiva, acollirà el diumenge 3 d’agost la celebració de la 8a edició de la Matinal Motera celebrada a l’Estació d’Autobusos de la localitat. Aquest esdeveniment es troba enquadrat dins del programa d’actes de la Fira d’Agost de Xàtiva. Un any … Continua\nUn equip de 15 arqueòlegs dirigit per Helena Bonet i Jaume Vives Ferrándiz ha finalitzat la campanya de la Diputació a “La Bastida de les Alcusses” de Moixent amb la confirmació que el poblat ibèric té una història complexa en … Continua\nEl valencià Daniel Luque, estrela del cartell de bous de la Fira d’Agost\nEl matador “El Soro” reapareixerà a Xàtiva El matador de Foios Vicente Ruiz “El Soro” reapareixerà en la Fira de Xàtiva el 17 d’agost després de 20 anys apartat de les places. L’empresa de la plaça de bous de Xàtiva … Continua\nLa banda de l’Associació Musical Canalense guanya al Certamen Internacional de València\nLa banda de l’Associació Musical Canalense s’ha imposat en la primera secció del Certamen Internacional de Bandes de València celebrat a la Palau de la Música de València. Sota la direcció de José Martínez Colomina va obrir la seva actuació … Continua\nLa Costera rep 6.897 euros de la Diputació per Esdeveniments Esportius Extraordinaris\nLa Diputació de València ha concedit ajudes econòmiques a tres ajuntaments de la comarca de la Costera, amb la finalitat de promocionar i desenvolupar activitats diverses relacionades amb l’esport de caràcter extraordinari. D’aquesta manera, els municipis de Canals, la Llosa … Continua\n“Em presentaré amb més sentit comú, més força, més gestió, més maduresa i més il·lusió que mai”\nDivendres, al voltant de les 13 hores del migdia, ens rebia Alfonso Rus al seu despatx. Amb ell, hem volgut fer un repàs de tot el que envolta a l’actualitat xativina els últims mesos, des de l’anunci de la baixada … Continua\nEls dies 16, 17 i 18 de març no seran lectius a Xàtiva\nFinalment, i després de la reunió extraordinària del Consell Escolar, els dies 16, 17 i 18 de març seran no lectius a Xàtiva. Aquesta ha estat la decisió que ha pres el Consell, reunit de manera extraordinària després d’haver expressat … Continua\n“Ens deixarem l’ànima per defensar l’escut de l’Olímpic”\nHui entrevistem a Alejandro Sandroni, nou entrenador de l’Olímpic de Xàtiva. La seua curiosa aventura com a tècnic va començar en la temporada 2005/06 quan sent jugador del Yeclano Esportiu va penjar les botes per a passar a prendre les … Continua


Taller de llengua per a persones sense domini de l'idioma. Les classes inspiren l'aprenentatge fent que els aspectes bàsics de l'anglès siguin divertits. S'hi introduiran la gramàtica i el vocabulari a través d'imatges, converses i jocs. També se centrarà en la pronunciació i els accents mitjançant cançons i activitats. N'aprendreu sense adonar-vos-en!\ndijous de 19:00 h a 20:30 h Entrada general de: 77.5 € Cal inscripció prèvia


1. Fes saber a Google de l’existència de la teva botiga online des del principi.\nÉs recomanable que registris la teva botiga online perquè Google pugui trobar-la i indexar-la des del primer moment.\nPer poder fer-ho en primer lloc hauràs de verificar a Google que ets el propietari del lloc web en qüestió.\nSeguidament, demana a Google que indexi el teu lloc web afegint l’URL a Google Search Console i prement el botó de “Sol·licita la indexació”:\nMitjançant l’informe de cobertura d’indexació podràs assegurar-te que tot va bé, per això serà recomanable que facis un seguiment del procés fent clic al següent botó de l’eina:\nTot seguit, si també tens una botiga física, comparteix la informació d’aquesta mitjançant Google My Business.\nFinalment, registra’t a Google Merchant Center per subministrar a Google informació addicional sobre els teus productes i les teves ofertes.\n2. Elabora una estructura d’enllaços adient.\nConfeccionant una estructura d’enllaços correcta, aconseguiràs que Google trobi i obtingui pàgines web de la teva botiga online eficientment. Així doncs, quan creïs la teva botiga online per primera vegada, serà recomanable afegir termes descriptius en les rutes d’enllaç, confirmar que cadascuna de les pàgines dels resultats paginats tingui un enllaç únic, reduir tant com puguis el nombre d’enllaços alternatius que tornen el mateix contingut, i si el servidor tracta igual el text en majúscula i en minúscula, introdueix tot el text o en majúscula o en minúscula.\n3. Optimitza el contingut per les diferents eines de Google.\nEn el moment de crear el contingut per la teva botiga online, és important que tinguis en compte que no només apareix en el cercador de Google, també apareix en les seves diverses eines: Google Maps, Google My Business, Google Shopping i Google Imatges. Per aquest motiu, serà molt útil tenir-ho en compte per la visibilitat del teu negoci a Internet.\nGoogle recomana crear diferents tipus de contingut per aconseguir la visibilitat en la seva varietat d’eines: ressenyes dels productes, contacte amb atenció al client, localització del negoci, descripcions dels productes, la història del negoci, etc.\n4. Dona un cop de mà a Google perquè entengui l’estructura del teu eCommerce.\nPerquè Google pugui rastrejar correctament tota la teva botiga online, ha de poder accedir a totes les pàgines navegant. Com hem dit anteriorment, una bona estructura d'URL de la teva botiga online ajudarà a Google a interpretar-ne els continguts.\nDe fet, és possible que Google doni la importància a una pàgina tenint en compte la quantitat d’enllaços que porten a aquesta i el nombre d’enllaços que cal prémer per arribar-hi.\n5. Comparteix dades dels teus productes amb Google.\nCompartint les dades dels teus productes amb Google tal com aquest recomana, aconseguiràs que mostri la informació dels teus productes adequadament.\nConcretament, Google aconsella afegir dades estructurades en les pàgines de producte i pujar un feed a Google Merchant Center per indicar-li directament quins productes vols que mostri en la cerca, ajudant-lo d’aquesta manera a interpretar millor els productes del teu eCommerce.\nLes dades estructurades proporcionaran visibilitat a la teva botiga online, el que comporta un augment de clics i conseqüentment, de conversions.\n6. Incorpora dades estructurades rellevants.\nAfegint dades estructurades s'incrementaran les possibilitats que Google mostri als usuaris els teus productes quan facin una cerca pertinent, i per tant, que aquests comprin el teu producte. Quan parlem de dades estructurades ens referim a les etiquetes que podem afegir dins de l’HTML i que faciliten la identificació del text.\nExisteixen etiquetes per totes les dades que et puguis imaginar, així doncs, selecciona i afegeix les més adients com la ubicació, les ressenyes, les preguntes freqüents, etc.\n7. Tingues cura de la paginació i la càrrega incremental.\nCom t’hem explicat en publicacions anteriors, Google dona gran rellevància a l’experiència de l’usuari i al rendiment de la pàgina web. Per aconseguir que la teva botiga online millori en aquests aspectes, serà recomanable dividir el contingut en pàgines quan hi hagi un nombre especialment alt de resultats. Ens referim per exemple, quan l’usuari es troba en una categoria de producte i va baixant, arriba un moment que la pàgina carrega i després mostra més productes.\nSi necessites ajuda per millorar el posicionament SEO de la teva pàgina web, no dubtis en posar-te en contacte amb nosaltres. Des de Nubulus, t’assessorem i acompanyem en la transformació digital del teu negoci.


La programació del cicle ‘Close Encounters’ es reprèn a CaixaForum Tarragona durant el mes de desembre | Tots21 | Notícies de Tarragona, Reus, Tarragonés i Baix Camp\nLa programació del cicle ‘Close Encounters’ es reprèn a CaixaForum Tarragona durant el mes de desembre\nFotograma de la pel·lícula ‘A stormy night’. La seva exhibició a Tarragona comptarà amb la presència del director, David Moragas.\nUn cicle de pel·lícules que neix de l’actualitat immediata per aplicar la dosi de reflexió i el debat sobre els fets que ens han sacsejat a tots. Aquest és el plantejament del cicle ‘Close Encouters’, que enguany serà un dels eixos programàtics del Festival REC 2020 i que el públic de Tarragona pot gaudir en el marc del festival i també a la pantalla de CaixaForum Tarragona.\nAquest espai complementa la proposta del festival amb títols de màxima actualitat, que es reprogramen els dies 11, 15, 18 i 22 de desembre, en el que suposa un complement que completa i enriqueix tota la programació i que reafirma l’aposta de CaixaForum pel cinema que reflexiona i completa la nostra realitat.\n“El cinema és art, cultura i també debat i aquests són, precisament, els objectius que persegueix el cicle ‘Close Encounters’, que volem que sigui un espai per reflexionar sobre quina és la distància que prenem entre nosaltres, en les nostres relacions personals, i també com a societat”, exposa el director del Festival REC, Xavier Garcia Puerto.\n“Enmig d’un any tan singular, ens complau recolzar l’aposta valenta i decidida del Festival REC”, expressa, per la seva banda, la directora del CaixaForum Tarragona, Gloria Olivé, que apunta que “resistir, reinventar-se i segellar l’esforç de tot l’equip REC i els seus col·laboradors, farà possible que el cinema continuï sent, més enllà del seu valor artístic i d’entreteniment, el mirall de la nostra societat i de les seves inquietuds”.\nAquestes són les pel·lícules que es podran veure aquest desembre a CaixaForum Tarragona:\nEl glorioso caos de la Vida (Babyteeth) (Austràlia, 2019, 118 min) / Direcció: Shannon Murphy. Projecció: divendres 11 de desembre / 19:30 hores\nMilla és una adolescent que s’enamora bojament del Moses, una mica més gran que ella i un “perla”, la qual cosa es converteix en el pitjor malson dels seus pares. Però la Milla està decidida a conèixer l’amor, seguir el seu instint i gaudir de la vida… abans que sigui massa tard.\nDirigint amb una mestria inusual per a una debutant, Shannon Murphy ens mostra una gran sensibilitat en una deliciosa faula que ens portarà a un tobogan d’emocions, en una història de cures i aprenentatges mutus. Amb factura de cinema indie clàssic, estrenada a Venècia i a Xixón, ‘Babyteeth’ és una bonica paràbola sobre la capacitat d’alimentar l’esperança, gaudir de cada minut i celebrar el més positiu del fet d’estar vius.\nA stormy night (Espanya, 2020, 75 minuts) / Direcció David Moragas. Projecció: dimarts 15 de desembre / 19:30 hores. L’acte comptarà amb l’assistència del director.\nUna quarantena a Nova York. Podria ser el títol de l’última comèdia de Woody Allen ambientada durant la crisi de la COVID-19, però és el debut del tarragoní David Moragas, que es va avançar al nostre inhòspit present amb A ‘Stormy Night’, la història de dos desconeguts que, a causa d’un tempestuós esdeveniment climàtic, han de quedar-se tancats durant un cap de setmana a un pis del barri de Brooklyn. Condemnats a conèixer-se, hauran de passar junts 48 hores en les que es qüestionaran les seves respectives definicions de la felicitat, l’amor i la vida.\nDesprés del seu exitós pas per Primer Test, el laboratori del REC, al 2019, i clausurar el festival D’A de Barcelona a la seva edició online, David Moragas i la seva òpera prima tornen a casa.\nBacurau (Brasil i França, 2019, 130 minuts) / Direcció: Kleber Mendonça Filho, Juliano Dornelles. Projecció: divendres 18 de desembre / 19:30 hores\nEl poble de Bacurau plora la mort de la seva matriarca Carmelita, de 94 anys, mentre la comunitat assumeix que cada cop té menys serveis bàsics per a la seva pròpia subsistència. El poble està sent literalment esborrat del mapa, i la comunitat vol decidir el seu propi futur.\nAutor d’un dels debuts brasilers més potents de la darrera dècada (‘O som ao redor’), i de l’empoderada ‘Aquarius’, Kleber Mendoça Filho fila prim (i gruixut) en aquesta al·legoria sobre el Brasil de Bolsonaro i lidera tota una generació de creadors que han decidit plasmar la seva realitat a través de la força de les metàfores fílmiques. Amb una galeria de personatges estrambòtics alhora que reals, que l’emparenta. travessant la bassa gran, amb la mítica ‘Amanece que no es poco’, l’audaç ‘Bacurau’ és una irònica distòpia, profundament sarcàstica, màgica i brutal que va enamorar al Festival de Cannes, emportant-se el Gran Premi del Jurat.\nEma (Xile, 2019, 106 minuts) / Direcció: Pablo Larraín. Projecció: dimarts 22 de desembre / 19:30 hores\nNo hi ha distanciament social possible davant la contundència i explosivitat d’Ema, l’últim èxtasi cinematogràfic del director xilè més celebrat dels darrers anys, Pablo Larraín (‘Jackie”). Una pel·lícula que se sent i es balla a ritme de reggaeton per tornar-nos el foc i la calor perduda de la nostra pell.\nGael García Bernal i la debutant Mariana Di Girolamo són un matrimoni tortuós que veu com la seva vida es desestabilitza completament després d’un tràgic incident. Ella és ballarina urbana; ell, coreògraf. Junts, pura toxicitat. L’alliberament a través de l’art i la dansa és l’única sortida possible en aquest provocador drama en el qual es perrea molt, el sexe és una experiència hipersensorial i la família nuclear ha implosionat.\nOn comprar les entrades per les projeccions de CaixaForum d’aquest 11, 15, 18 i 22 de desembre\nLes entrades per assistir a les projeccions a CaixaForum dels dies de desembre ja es poden adquirir a la pàgina web: https://caixaforum.es/ca/tarragona/activitats.\n06/10/2020 El Festival REC celebra el seu 20 aniversari\n09/12/2020 La programació del cicle ‘Close Encounters’ es reprèn a CaixaForum Tarragona durant el mes de desembre\n25/11/2021 La cineasta Alba Sotorra presenta aquest dijous a Tarragona el seu documental ‘The return. Life after Isis’\n24/11/2021 El Minipop estrena edició de tardor amb una doble proposta artística femenina